ધવલ મહેતાની આગેવાની હેઠળ ખાતેદારોના સંગઠનના ટેકામાં જાણીતા કપોળ આગેવાનો પણ હાજર રહ્યા હતા. ત્ર્યંબકભાઈ પારેખ, જગુભાઈ ખોડિયાર, રમેશ વોરા, મનસુખભાઈ મહેતા સહિતના કપોળ આગેવાનોએ પ્રાસંગિક સંબોધન કરીને બૅન્કને ફરીથી શરૂ કરવાની માગણી કરી હતી. ત્ર્યંબકભાઈ પારેખે માહિતી આપી હતી કે કપોળ બૅન્કના ગેરવહીવટ સંબંધે અમે ફરિયાદ કરી હતી અને હાઈ કોર્ટમાં પણ કેસ કરેલો છે. છેલ્લાં બે વર્ષથી આ કેસ ચાલે છે અને તમામ જવાબદાર ગેરવહીવટકારો જામીન પર છૂટેલા છે.